  Анжелика Тихонова корреспондент Удмуртиын нырысьсэ одӥг адями 24 часъем марафонэз ортчиз. Со Скандинав амалэн ветлонъя дунневыл нуналлы тупатэмын вал, ивортэ Удмуртиысь тӧролэн но кивалтэтлэн пресс-службазы. Скандинав амалэн ветлонъя элькун федерацилэн вице-президентэз Михаил Пасынков 18-тӥ куартолэзе 10 часын П.И. Чайковскийлэн музей-юртэз дорысен сюрессэ мытӥз. Уй-нуналскын со 123 иськем но 400 метр ортчиз. Мыным результатэ яра. Мон йӧскалык рекордэз ортчыны ужпум ӧй пуктылы. Малпанэ вал одӥг – таза улонэз но мӧйымыса мыло-кыдо улонэз калыке вӧлмытон. Сое ас вылам возьматон. Скандинав амалэн ветлон бодыосты одӥг пол кутэм муртъёслы кузь сюресъёс секыт ӧвӧл. Валамон ини, нуналысь нуналэ дасяськид ке Михаил Пасынков, Удмуртиысь Скандинав амалэн ветлонъя федерацилэн вице-президентэзСпортсмен марафонэзлы дурбасьтӥсьёслы тау кариз: урод куазь шоры учкытэк, соос быдэс сюресаз солы юрттӥзы.   Тегъёс: Спорт Удмуртия марафон Вотка  